Nova Constantia Boutique Residence | LekkeSlaap
Nova Constantia Boutique Residence: Hooffoto's
Nova Constantia Boutique Residence: Standard Suite
Nova Constantia Boutique Residence: Luxury Suites
Nova Constantia Boutique Residence: Deluxe Suites
Vanaf R2 380 per nag (vir 2 persone)
Adres: Welbeloondweg 4, H/v Muscatlaan-Suid, Constantia, Kaapstad, 7806, Wes-Kaap
By Nova Constantia Boutique Residence roem ons onsself daarop dat ons nie maar net nóg 'n boetiekhotel in die historiese Constantia-vallei is nie, maar eerder 'n privaat woning wat alle verwagtinge van selfs die mees ervare reisiger sal oortref. Die hotel is in 'n stil, lowerryke woonbuurt van Kaapstad, die Constantia-vallei, geleë. Dié vallei het ontstaan a.g.v. die eerste wynproduserende plase wat sedert 1685 in die Kaapkolonie gevestig is.
Nova Constantia beskik oor 8 ruim suites op 3 verdiepings, elk toegerus met 'n aantrekkamer, klein kombuis, private terras en balkon. Die woonstelsuite bied 'n ten volle toegeruste kombuis, private ingang en patio. Alle suites is toegerus met 'n groot platskerm-TV met DStv, 'n DVD-speler en toegang tot WiFi.
Nova Constantia is in 'n byderwetse Afrika-styl ontwerp en is 'n weerspieëling van dit wat die nuwe Suid-Afrika bied. 'n Groot private tuin sal jou laat baat vind by die al fresco-lewenstyl van die Kaap. Die ontwerperstema word deurgevoer na buite met talle wegsteekhoekies vir luukse, private ontspanning.
Ons uitstekende persoonlike portierdiens troon ver uit bo die ander luukse akkommodasiegeriewe in die hotelbedryf van Suid-Afrika. Individuele aandag word aan elke gas gee, reeds voor hulle arriveer, om die verblyf so aangenaam as moontlik te maak.
Ervare bestuurders sal jou kort na jou bespreking kontak. Ons sal na gelang van jou behoeftes, verwagtinge en tydsbeperking, aanbevelings maak oor die vele doendinge en besienswaardighede in ons omgewing.
4.3 uit 5van 2 resensies vir Nova Constantia Boutique Residence
Welbeloondweg 4, H/v Muscatlaan-Suid, Constantia, Kaapstad, 7806, Wes-Kaap
Gaste dink Nova Constantia Boutique Residence het ’n goeie ligging
Constantia Suidelike Voorstede Kaapstad Wes-Kaap
https://travelground.imgix.net/AAEAAQAAAAAAAAAAAAAAJGRiZTY3ZDc2LTE3NTItNDJjMy05NjJmLWZiZTBmMDQ5N2JjMg?w=1440&h=960&fit=crop&auto=format Vanaf R2 380 per nag (vir 2 persone) 2 5 1 5 4 Welbeloond Road corner Muscat Lane south 7806 Wes-Kaap 086 999 0018 13:00-23:00 11:00 -34.039200270301 18.43116402626